# Tájékoztatás a 2020. évi nyári diákmunkáról

Az Innovációs és Technológiai Minisztérium 2020-ban is meghirdette az évek óta nagy sikerrel futó „Nyári diákmunka” központi munkaerő-piaci programot, melynek keretében 2020. július 1-től kezdődően legfeljebb 2 hónap időtartamban a 16-25 év közötti, nappali tagozatos diákok munkaviszony keretében történő foglalkoztatása támogatható.

A tavalyi évhez hasonlóan az idei program keretében nem csak a területi, települési önkormányzat és önkormányzati alaptevékenységet végző intézménye lehet munkáltató, hanem a mezőgazdaság, a turizmus és a vendéglátás területén is lehetőség nyílik munkatapasztalat-szerzésre.

Önkormányzati diákmunka esetén maximum napi 6 órás munkavégzésre van lehetőség, havi munkabérként pedig szakképzettséget igénylő munkakör esetében 157.950,- Ft, szakképzettséget nem igénylő munkakörnél pedig 120.750,- Ft kereshető meg. A munkaadók részére a munkabér és a ténylegesen megfizetésre kerülő szociális hozzájárulási adó együttes összegének 100 %-a kerül megtérítésre.

Ezzel szemben a mezőgazdaság, a turizmus és a vendéglátás területén akár napi 8 órás munkavégzésre is van lehetőség, amelynél a munkabér és a kapcsolódó szociális hozzájárulási adó együttes összegének 75 %-a kerül megtérítésre a foglalkozatónak. A fennmaradó bérköltséget és járulékait a munkáltatónak kell viselnie. Tehát 8 órás munkavégzés esetén munkabérként a diák szakképzettséget igénylő munkakör esetén akár a garantált bérminimum (210.600,- Ft), szakképzettséget nem igénylő munkakörben pedig a minimálbér (161.000,- Ft) összegével számolhat havi szinten.

A napi 6 ill. 8 óránál rövidebb munkaidőben történő foglalkoztatás esetén a támogatási összeg arányosan csökken.

A programhoz csatlakozás előfeltétele, hogy a nappali tagozaton tanuló diák a lakó,- vagy tartózkodási helye szerint illetékes járási hivatal foglalkoztatási osztályán közvetítést kérőként nyilvántartásba vetesse magát. Ehhez személyes okmányaival, valamint érvényes diákigazolványával, vagy annak az iskolai tanulmányok befejezése miatti visszavonásakor kiadott iskolalátogatási igazolásával kell a munkaviszony kezdete előtt a járási hivatalok foglalkoztatási osztályán jelentkeznie annak érdekében, hogy a programba vonásának előfeltételét jelentő regisztrációja megtörténhessen.

További részletes tájékoztatásért, valamint a nyilvántartásba vétel érdekében kérjük, forduljon a diák lakó/tartózkodási helye szerint illetékes Járási Hivatal Foglalkoztatási Osztályához:

* Szegedi Járási Hivatal Foglalkoztatási Osztály

6722 Szeged, Rákóczi tér 1.

Tel: 62/680-961

E-mail: [foglalkoztatas.szeged@csongrad.gov.hu](mailto:foglalkoztatas.szeged@csongrad.gov.hu)

* Csongrádi Járási Hivatal Foglalkoztatási Osztály

6640 Csongrád, Justh Gyula u. 2/b.

Tel: 63/814-740

E-mail: [foglalkoztatas.csongrad@csongrad.gov.hu](mailto:foglalkoztatas.csongrad@csongrad.gov.hu)

* Hódmezővásárhelyi Járási Hivatal Foglalkoztatási Osztály

6800 Hódmezővásárhely, Ady Endre út 14.

Tel: 62/681-180

E-mail: [foglalkoztatas.hmvhely@csongrad.gov.hu](mailto:foglalkoztatas.hmvhely@csongrad.gov.hu)

* Makói Járási Hivatal Foglalkoztatási Osztály

6900 Makó, Deák Ferenc u. 6.

Tel: 62/681-470

E-mail: [foglalkoztatas.mako@csongrad.gov.hu](mailto:foglalkoztatas.mako@csongrad.gov.hu)

* Szentesi Járási Hivatal Foglalkoztatási Osztály

6600 Szentes, Ady Endre u. 22/B.

Tel: 63/311-587

E-mail: [foglalkoztatas.szentes@csongrad.gov.hu](mailto:foglalkoztatas.szentes@csongrad.gov.hu)

* Kisteleki Járási Hivatal Foglalkoztatási Osztály

6760 Kistelek, Kisteleki Ede u. 2.

Tel: 62/681-330

E-mail: [foglalkoztatas.kistelek@csongrad.gov.hu](mailto:foglalkoztatas.kistelek@csongrad.gov.hu)

* Mórahalmi Járási Hivatal Foglalkoztatási Osztály

6782 Mórahalom, István király út 1/A.

Tel: 62/681-393

E-mail: [foglalkoztatas.morahalom@csongrad.gov.hu](mailto:foglalkoztatas.morahalom@csongrad.gov.hu)

Csongrád-Csanád Megyei Kormányhivatal